בתקופת כהונתו כעוזרו הבכיר של מנכ"ל רשות השידור, יוני בן מנחם מילא רבינוביץ' שורה של תפקידים מרכזיים כגון: ראש צוות ההקמה של חטיבת הניו מדיה, ממלא מקום מנהל הטלוויזיה, אחראי הקמת ערוץ החדשות (33), דירקטור בקרן "ידע" המשותפת לעיתונאי הרשות ולהנהלה ומרכז נושא הרפורמה ברשות. מתוקף תפקידו ניהל משימות שידורים מורכבות, בהם סיקור "מבצע עמוד ענן", חזרת גלעד שליט, משדר הבחירות לכנסת 2013, משדרי אולימפיאדת לונדון 2012, ביקור נשיא ארצות הברית ועוד.